Vakansiekos
BERNICE VAN DER MERWE 

	

	

	


Somerslaai 

1 groot botterskorsie, geskil en in klein blokkies gesny 
100 ml olyfolie 
Sout en vars gemaalde swartpeper na smaak 
2 uie, gekap 
50 ml balsamiese asyn 
10 ml bruinsuiker 
2 ml sout 
300 g noedels 
100 ml basiliekruidpesto 
200 g fetakaas, in blokkies gesny 

Voorverhit die oond tot 200°C. Skep die botterskorsieblokkies op 'n bakplaat en bedruip met olyfolie. Geur met sout en vars gemaalde swartpeper. Bak tot sag en goudbruin. Verhit van die olyfolie in 'n pan en braai die uie vir sowat 10 minute, tot sag. Roer asyn, bruinsuiker en sout saam en braai vir nog vyf minute tot gekarameliseer. Kook die noedels tot sag, maar steeds ferm en roer basiliepesto by. Roer nou die uie, botterskorsie en fetakaas by en geur met peper na smaak. 
Genoeg vir 4-6 mense. 


Vakansiestaatmakers 

Braai hoender- of beesvleissosaties oor die kole en bedruip gereeld met 'n lekker marinade. Smeer worsbroodjierolletjies met botter en sit blaarslaai, tamatie en mayonnaise of pesto op. As die sosatie gaar is, knyp toe in die broodrolletjie en trek die stokkie uit. Sit voor as 'n ligte ete met slaai of aartappelskyfies. 


Maak lamkerrie in 25 minute: Braai 750 g dun lamsvleisrepies in 'n warm wok of pan tot goudbruin. Voeg 2 gesnyde uie, 60 ml Thiase rooi kerriepasta, 1 rooi soetrissie (in repies) en 'n paar druppels water by. Braai tot gaar. Voeg 410 ml klappermelk by. Verhit tot kookpunt en laat prut tot afgekook en geurig. Geur na smaak met sout en peper en roer vars gekapte koljander by. 


Klewerige varkribbetjies: Kook die ribbetjies vir ongeveer 10 minute in water tot net gaar. Druk droog op kombuispapier. Verhit 60 ml braaisous, 30 ml sojasous, 30 ml soet rissiesous, 60 ml heuning, 30 ml bruinsuiker, 60 ml sjerrie, 2 - 5 ml gemaalde droë brandrissies, sout en peper na smaak in 'n wok tot kookpunt en sit die ribstukkies daarin. Laat prut tot dik en klewerig. Haal die ribbetjies uit en sit voor met aartappelskyfies en slaai. 


Bederf jou kinders met plaatkoekies vir ontbyt - dis blitsvinnig om te maak. Sif 375 ml bruismeel, 5 ml bakpoeier, 10 ml strooisuiker en 'n knippie sout saam. Klits 2 eiers, 250 ml melk en 60 g gesmelte botter saam en meng met die droë bestanddele. Laat rus vir 15 minute en braai dan lepelsvol in 'n pan met 'n bietjie olie tot goudbruin en deur gaar. Sit voor met spek, kaas, stroop of vrugte. <br> 


Ete in 'n glas - Verwerk 180 ml jogurt, 180 ml vrugtesap en 500 ml gekapte vrugte met 'n paar druppels heuning en ongeveer 8 ysblokkies in 'n menger tot glad. Giet in glase en geniet dadelik. 

Vinnige pasta: Meng 1 houer (200 g) ongegeurde roomkaas met 250 ml melk. Kook 350 g pasta tot gaar, maar steeds ferm, en meng met die roomkaasmengsel. Braai 1 pak gesnipperde spekvleis, 1 houer gesnipperde sampioene en 60 ml gesnipperde, songedroogde tamaties tot gaar. Meng met die pasta, verhit tot deurwarm en sit voor met gekrummelde fetakaas of parmesaanskaafsels. 


Salamipasta 

500 g penne pasta 
60 ml olyfolie 
1 groot rooi ui, gekap 
100 g salami, in repies gesny 
125 g bloukaas, gekrummel 
80 ml pietersielie, gekap 
100 ml songedroogde tamatiepesto 
10 songedroogde tamaties, gesnipper 
Sout en vars gemaalde swartpeper na smaak 

Kook pasta in genoeg vinnig kokende soutwater tot sag, maar steeds ferm. Gooi die water af en roer 30 ml van die olyfolie deur die pasta. Verhit die res van die olie in 'n pan en braai die ui tot sag en goudbruin. Roer die salami by en braai vir een minuut. Roer ui- en salamimengsel by die pasta en voeg die bloukaas, pietersielie, pesto en songedroogde tamaties by. Geur met sout en peper na smaak. 
Genoeg vir vier mense. 


Sampioen-panomelet 

Gebruik 'n pan met 'n oondvaste handvatsel hiervoor. 

10 eiers 
100 ml room 
20 ml olie 
20 g gedroogde sampioene (sien Nuut & Nuttig, 3 Desember), gehidreer 
250 g knopiesampioene, gehalveer 
250 g kersietamaties 
Sout en peper 
25 ml sprietuie, gekap 
100 ml gerasperde kaas 

Voorverhit die roosterelement van die oond. Klits die eiers en room saam. Verhit olie in 'n pan en braai die sprietuie en sampioene tot sag en goudbruin, voeg die tamaties by en braai totdat hulle begin oopbars. Giet die geklitste eiers bo-oor en geur met sout en peper. Roer die eiers liggies met 'n spaan tot amper gestol en voeg die sprietuie by. Sodra die eiers gestol is, sprinkel kaas bo-op en plaas die pan onder 'n voorverhitte element en rooster tot goudbruin. 
Genoeg vir 4-6 mense. 


Tuna-en-mayonnaisebroodjie 

2 blikkies tuna, gedreineer 
1 klein ui, fyn opgekap 
4 ingelegde agurkies 
50 ml gekapte pietersielie en grasuie 
100 ml mayonnaise 
Sout en swartpeper 
Volgraan-bruinbrood 
Botter 
Blaarslaai 

Meng tuna, ui, agurkies, kruie en mayonnaise en geur met sout en swartpeper. Rooster 4-8 snye brood en smeer met botter. Sit blaarslaai op broodjies en skep genoeg vulsel op elke kant. Geur na smaak met sout en peper. Genoeg vir 4-6 mense. aduplessis@landbou.com 
10 Desember 2004 
